Kameme FmKameme Fm News
Uthuthuria mwiri-ini wa mutigairi Joseph Nkaissery gutanywo gutabanio umuthi
Uthuthuria mwiri-ini wa mutigairi uria urari Minister wa ugitiri Joseph ole Nkaiserry utanyitwo gutabanio umuthi itemi-ini ria kugeria gukurana kiria kiracungiriirie gikuo giake hi na hi.
Oho uthuthuria makiria urathii nambere Bomas of Kenya Lounge, mukawa-ini uria niguo Nkaiserry arigiriirie jumamothi hwa-ini mbere ya kuinuka gwake kuria ariyaniire irio cia hwa-ini na andu a nyumba yake na ona akirorera mohoro ma thaa ithatu cia hwa-ini, mbere ya gucoka kurwara hi na hi thaa mugwanja cia utuku.
Kungi nakuo Atongoria matiganite kuuma kaunti ya Murang’a nimacakaite gikuu kia minista Joseph Nkaissery. Ngavana Mwangi wa Iria, Seneta Kembi Gitura na Murugamiriri wa atumia Wanjiru wa Chege, maugite gikuu kia Nkaissery ni igutha kuri bururi, na egutuura aririkanagwo ta mundu mwirutiri hari kuhurana na umaramari.
fao_Latn kik_Latn kik_Latn kik_Latn kik_Latn